**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTO „TEATRO IR SUKILĖLIŲ GATVIŲ REKONSTRUKCIJA“ ĮGYVENDINIMUI**

2020 m. liepos 2 d. Nr. T1-191

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 3, 22, 23 punktais ir Lietuvos Respublikos susisiekimo ministro 2016 m. balandžio 25 d. įsakymu Nr. 3‑140 (1.5 E) „Dėl 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ Nr. 06.2.1-TID-R-511 priemonės „Vietinių kelių vystymas“ projektų finansavimo sąlygų aprašo Nr. 1 patvirtinimo“, Klaipėdos miesto savivaldybės taryba nusprendžia:

1. Pritarti projekto „Teatro ir Sukilėlių gatvių rekonstrukcija“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. visų tinkamų finansuoti Projekto išlaidų, taip pat finansuoti išlaidų dalį, kurių nepadengia projektui skiriamo finansavimo lėšos, ir projektui įgyvendinti būtinas, bet netinkamas finansuoti išlaidas.

3. Užtikrinti Projekto veiklų tęstinumą 5 metus po Projekto įgyvendinimo pabaigos.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administracinio teismo Klaipėdos rūmams per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Projektų skyriaus vyriausioji specialistė

Violeta Pronskuvienė, tel. 39 61 11

2020-06-26